b'\n_START_ARTICLE_\nHallan sellutehdas\n_START_PARAGRAPH_\nHallan sellutehdas oli Kotkassa Hallan saarella sijainnut sellutehdas. Alueella toimi my\xc3\xb6s Hallan saha vuoteen 1986. Tehdas on lakkautettu 1938 ja rakennukset p\xc3\xa4\xc3\xa4osin purettu. Kotkassa on toiminut my\xc3\xb6s kolme muuta sellutehdasta; Kotkan sellutehdas (Stora Enso) ja Sunila sek\xc3\xa4 lakkautettu Hovinsaaren sellutehdas.\n_START_SECTION_\nTehdasalueen rautatie ja kalusto\n_START_PARAGRAPH_\nTehtaalle on ollut rautatieyhteys Karhulan-Sunilan Rautatielt\xc3\xa4 ja sinne liikenn\xc3\xb6itiin Karhusalmen sillan kautta, joka sijaitsi sellutehtaan konttorirakennuksen vieress\xc3\xa4. Sahan lopettaessa rautatien k\xc3\xa4yt\xc3\xb6n, silta nostettiin radan p\xc3\xa4\xc3\xa4lle est\xc3\xa4m\xc3\xa4st\xc3\xa4 tukkirekkojen kulkua sahalle.'